( 37«J ) 



me vanter d'aytrc digne de telle félisitc; car les plus abilles 

 en leurs jugemens se sont tronpés. C'est pourquoy sur ceste 

 ocqurance, comme en ayant divers efîcs sur un mesme mou- 

 mant, je demeurerc sepectateur, atandantou la condanationou 

 Tapsolution; car j'avoue d'une j)art que l'onneur que m'avés 

 fct, est trop grand pour mon peu de mérite; mais, de l'autre, 

 c'est me faire une trop grande injustise de me condanner 

 advant m'a voir ouï , mesmemcnt moy qui par le passé au bazar 

 de ma vie, lessant tous dessirs en nonchaloir, et (1) dessiré 

 vous tesmongner par des elfes très-estrordinères la grandeur 

 et l'afection que je vous avois voué : se qui vous est si bien 

 aparu que il ne peut non-seulement de Vostre iMajesté aytre 

 inconnu, ni de tout vostre peuple, qui m'avez sur le char en- 

 cbesné comme vostre esclave qui ne dcssiroit que se qui estolt 

 de vostre voullonté , comme seluy qui n'an pou voit avoir dau- 

 tre par instinc naturel. Coumant donc est-il posibîe que, après 

 sela, Vostre 3Iajesté m'aye voullu tant mesprizer que de me 

 voulloir fayrc acroyre que vous pansiés que j'euse manqué 

 d'un seul point en la poursuite d'un si beau mariage que je 

 dessire tant et ay tousjours tant dessiré? Les ennées en si 

 grand nombre que je lésé escouler me repesant tousjours 

 d'espérance, ne seront-ils pour rien contées? Est-il posible que 

 elle n'aye esté serrées en quelque boin lieu dans la mémoire 

 pour reliques et aseurances de ma fidelle affection qui n'a, 

 je ne me puis plus tenir de le dire, jamais esté égallé de per- 

 sonne qui vive, ni qui soit dans les queroniques ensiesnes ni 

 modernes? Où es-se que Ion lit qu'un tel ayt pasé et rapasé la 

 mer tant de fois et de sete façon pour salisfayre à sa simple 

 affection? Car Vostre Majesté sait combien peu d'aseurances 

 j'avois d'obtenir le salière de mes paynes, si se n'estoit autant 

 que je savois vostre beau jugemant, vostre prudansc et la 



(1) C'est ainsi que le duc crAleiiron éciil ici la première personne du 

 parfait du verbe avoir. 



